14. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝ.  ΥΠΗΡΕΣΙΩΝ Αριθ. Τ.3317/1875 της 23 Ιουν./8 Αυγ.  1975 (ΦΕΚ Β΄ 841) Περί αναγνωρίσεως υπέρ της Αγροτικής Τραπέζης Ελλάδος προμηθείας δια την υπό ταύτης παρακράτησιν και απόδοσιν της υπέρ ΟΓΑ εισφοράς και χαρτοσήμου επί εξοφλουμένων διγράμμων επιταγών εκ πωλήσεως συσπόρου βάμβακος. Έχοντες υπ’ όψη: 1.Την υπ’ αριθ. Σ1287/47/1–3–75 απόφασιν ημών, δι’ ης καθωρίσθη όπως η οφειλομένη εισφορά 3% υπέρ ΟΓΑ–Δήμων και Κοινοτήτων του Νόμ. 4169/61 και το χαρτόσημον 1% επί της αξίας του αγοραζομένου από 20 Μαρτ. 1975 και εφεξής εκ των παραγωγών συσπόρου βάμβακος, παρακρατήται υπό της εξοφλούσης τας οικείας διγράμμους επιταγάς ΑΤΕ. 2.Το γεγονός της προσδοκωμένης περιστολής της φοροδιαφυγής και της εκ του λόγου τούτου αυξήσεως των εσόδων, ως εκ του κατά τ’ ανωτέρω τρόπου παρακρατήσεως και αποδόσεως της εισφοράς υπέρ ΟΓΑ και χαρτοσήμου εκ της πωλήσεως υπό των παραγωγών συσπόρου βάμβακος. 3.Την ανάγκην προς κάλυψιν των εξόδων της ΑΤΕ δια την υπ’ αυτής προσφερομένην υπηρεσίαν, αποφασίζομεν: Ορίζομεν ποσοστόν 0,50% ως προμήθειαν της ΑΤΕ επί του προϊόντος της παρακρατουμένης υπό ταύτης εισφοράς 3% υπέρ ΟΓΑ–Δήμων και Κοινοτήτων του Νόμ. 4169/1961 και του χαρτοσήμου επί της αξίας του αγοραζομένου από 20ης Μαρτ. 1975 και εφεξής εκ των παραγωγών συσπόρου βάμβακος, βάσει των εξοφλουμένων υπ’ αυτής διγράμμων επιταγών. Η κατά τ’ ανωτέρω προμήθεια θέλει βαρύνει τους δικαιούχους της εισφοράς υπέρ ΟΓΑ και του χαρτοσήμου. 